stanford-oval/wikipedia huggingface dataset:
อภินันท์ ประเสริฐวัฒนกุล
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2555 | เซน...สื่อรักสื่อวิญญาณ  | ตอน โอกาสครั้งเดียว | หนุ่ย (รับเชิญ) |  |
| 2562 |  Club Friday The Series 11 รักที่ไม่ได้ออกอากาศ | ตอน รักซึมเศร้า |  |  |
| 2563 |  เดอะซีรีส์ รัก ลวง หลอน | ตอน ประตูที่ปิดตาย |  |  |
ผลงาน > ละครซิทคอม

| ปี | เรื่อง | บทบาท |
| --- | --- | --- |
| 2550 | บางรักซอย 9 | หมออั๋น (รับเชิญ) |
ผลงาน > ละครเทิดพระเกียรติ

| ปี | เรื่อง | บทบาท |
| --- | --- | --- |
| 2551 | พระปกเกล้าราชา ก่อนาวาประชาธิปไตย | อ้น |
ผลงาน > ภาพยนตร์

2544 แม่เบี้ย รับบท พจน์
ผลงาน > มิวสิควีดีโอ

พันธุ์เดียวกัน - แช่ม แช่มรัมย์
ผลงาน > ละครเวที

2557  มานีและชูใจ Come here and Show heart รับบท หัวหน้าโจรค้ายา
ผลงาน > ผลงานโฆษณา

ฟิล์มสีฟูจิ
แหล่งข้อมูลอื่น

อภินันท์ ประเสริฐวัฒนกุล ที่อินสตาแกรม
เม็สเซอร์ชมิท เบเอ็ฟ 109

| เม็สเซอร์ชมิท เบเอ็ฟ 109 |
| --- | --- |

ข้อมูลทั่วไป
บทบาท: เครื่องบินขับไล่
ชาติกำเนิด:  ไรช์เยอรมัน
บริษัทผู้ผลิต: เม็สเซอร์ชมิท
ผู้ออกแบบ:  วิลลี เม็สเซอร์ชมิท   รอแบร์ท ลุสเซอร์ 
ผู้ใช้งานหลัก:  ลุฟท์วัฟเฟอ    กองทัพอากาศฮังการี    กองทัพอากาศสาธารณรัฐแห่งชาติ    กองทัพอากาศราชอาณาจักรโรมาเนีย
จำนวนที่ผลิต: 33,984 ลำ
ประวัติ
เริ่มใช้งาน: กุมภาพันธ์ ค.ศ. 1937
เที่ยวบินแรก: 29 พฤษภาคม ค.ศ. 1935
ปลดประจำการ: 9 พฤษภาคม ค.ศ. 1945 (ลุฟท์วัฟเฟอ)   27 ธันวาคม ค.ศ. 1965 (ทอ.สเปน)
เม็สเซอร์ชมิท เบเอ็ฟ 109 (เยอรมัน: Messerschmitt Bf 109) เป็นเครื่องบินขับไล่ของเยอรมันในสมัยสงครามโลกครั้งที่สอง ซึ่งระหว่างนั้นเป็นสันหลังของกองกำลังเครื่องบินขับไล่ของลุฟท์วัฟเฟอ เบเอ็ฟ109 ได้แสดงให้เห็นเป็นครั้งแรกในการปฏิบัติภารกิจในช่วงสงครามกลางเมืองสเปน ปี ค.ศ. 1937 และยังคงอยู่ในประจำการในช่วงอยู่ในช่วงเริ่มยุคเจ็ตเมื่อสงครามโลกครั้งที่สองยุติในปี ค.ศ. 1945 มันเป็นหนึ่งในเครื่องบินขับไล่ที่ล้ำหน้ามากที่สุดในยุคสมัยนั้น  รวมถึงคุณสมบัติต่างๆ เช่น การก่อสร้างตัวถังแบบไร้โครง(Monocoque)ด้วยเหล็กทั้งหมด หลังคาปิด และฐานพับเก็บล้อลงจอด มันได้ขับเคลื่อนด้วยของเหลวระบายความร้อน เครื่องยนต์ของเครื่องบิน V12-กลับด้าน ตั้งแต่ปลายปี ค.ศ. 1941 เบเอ็ฟ109 ได้รับการเสริมอย่างต่อเนื่องโดยฟ็อคเคอ-วุล์ฟ เอ็ฟเว 190 มันได้ถูกเรียกโดยทั่วไปว่า เม 109 บ่อยมากที่สุดโดยนักบินฝ่ายสัมพันธมิตรและแม้กระทั่งท่ามกลางเสืออากาศเยอรมันของพวกเขาเอง แม้ว่านี่จะไม่ใช่ชื่ออย่างเป็นทางการของเยอรมัน.
เบเอ็ฟ 109 ถูกออกแบบโดย วิลลี เม็สเซอร์ชมิท และโรแบร์ท ลุสเซอร์ ที่ทำงานในการอากาศยานบาวาเรีย (Bayerische Flugzeugwerke) ในช่วงต้นปลายปี ค.ศ. 1930 ในขณะที่ 109 ได้ถูกเข้าใจว่าเป็นเครื่องบินสกัดกั้น รุ่นต่อมาก็ได้รับการพัฒนาเพื่อตอบสนองภารกิจหลายอย่าง เช่น เครื่องบินทิ้งระเบิดคุ้มกัน เครื่องบินขับไล่-ทิ้งระเบิด เครื่องบินขับไล่กลางวัน กลางคืน และสภาพอากาศทุกชนิด เครื่องบินโจมตีภาคพื้นดินและเครื่องบินลาดตระเวน มันได้ถูกส่งมอบและปฏิบัติการโดยหลายรัฐในช่วงสงครามโลกครั้งที่สองและได้ประจำการอยู่ในหลายประเทศเป็นเวลาหลายปีหลังสงคราม เบเอ็ฟ109 เป็นเครื่องบินที่มีการผลิตที่มากที่สุดในประวัติศาสตร์ ด้วยจำนวนทั้งหมด 33,984 ลำที่ถูกผลิตขึ้นนับตั้งแต่ปี ค.ศ. 1936 ถึง เมษายน ค.ศ. 1945
คุณลักษณะ (เบเอ็ฟ 109จี6)

ผู้สร้าง: เม็สเซอร์ชมิท (ประเทศเยอรมนี)
ประเภท: เครื่องบินขับไล่
เครื่องยนต์: 1 × Daimler-Benz DB 605A-1
กางปีก: 9.925 เมตร
ยาว: 8.95 เมตร
สูง: 2.6 เมตร
พื้นที่ปีก: 16.05 ตารางเมตร
น้ำหนักเปล่า: 2,247 กิโลกรัม
น้ำหนักวิ่งขึ้นสูงสุด: 3,400 กิโลกรัม
อัตราเร็วสูงสุด: 640 กิโลเมตร/ชั่วโมง ที่ระดับความสูง 6,300 เมตร
อัตราไต่: 17 เมตร/ วินาที
รัศมีทำการรบ: 850 กิโลเมตร
พิสัยบินไกลสุด: 1,000 กิโลเมตร
อาวุธ: ปืนใหญ่อากาศ MK 108 ขนาด 30 มม. 1 กระบอก / ปืนใหญ่อากาศ MG 151/20 ขนาด 20 มม. 2 กระบอก / ปืนกล MG 131 ขนาด 13 มม. 2 กระบอก
เบเอ็ฟ 109G6
นครราช

บทความนี้เกี่ยวกับเพลงชาติกัมพูชาในปัจจุบัน สำหรับเพลงชาติกัมพูชาในสมัยอื่น ๆ ดูที่ เพลงชาติกัมพูชา (แก้ความกำกวม)
| --- | --- |
នគររាជ

ชื่ออื่น: นครราช (ถอดตามรูปอักษรเขมร)
เนื้อร้อง: สมเด็จพระมหาสุเมธาธิบดี (ชวน ณาต โชตญาโณ), พ.ศ. 2484
ทำนอง: พระบาทสมเด็จพระนโรดม สุรามฤต, F. Perruchot และ J. Jekyll, พ.ศ. 2481
รับไปใช้: พ.ศ. 2484
รับไปใช้ใหม่: พ.ศ. 2518 21 กันยายน พ.ศ. 2536
เลิกใช้: พ.ศ. 2512 พ.ศ. 2519
นครราช (เขมร: នគររាជ นครราช [โนโกเรียจ]) เป็นชื่อของเพลงชาติกัมพูชาที่ใช้อยู่ในปัจจุบันนี้ มีความหมายว่า เมืองของพระเจ้าแผ่นดิน ทำนองของเพลงประพันธ์ขึ้นโดยอาศัยทำนองของเพลงเขมรโบราณที่มีชื่อเดียวกันเมื่อ พ.ศ. 2481 โดยพระบาทสมเด็จพระนโรดม สุรามฤต (เมื่อครั้งยังทรงดำรงพระราชอิสริยยศเป็นสมเด็จกรมขุนวิสุทธิ์ขัตติยวงศ์ นโรดม สุรามฤต - พระนามเดิมก่อนหน้านั้นคือ นักองเจ้า (หม่อมเจ้า) นโรดม สุรามฤต) ร่วมกันกับครูเพลงชาวฝรั่งเศส 2 คน คือ F. Perruchot และ J. Jekyll  ส่วนเนื้อร้องประพันธ์ขึ้น ภายหลังการพระราชพิธีบรมราชาภิเษกของ พระบาทสมเด็จพระนโรดม สีหนุ เสร็จสิ้นไปได้ไม่เกิน 3 เดือน (ราชาภิเษกเมื่อวันที่ 3 พฤษภาคม พ.ศ. 2484) และสำเร็จเมื่อวันที่ 20 กรกฎาคม พ.ศ. 2484 โดยสมเด็จพระมหาสุเมธาธิบดี (ชวน ณาต โชตญาโณ) สมเด็จพระสังฆราชในคณะสงฆ์มหานิกาย แต่ครั้งยังเป็นสมเด็จพระพุทธโฆษาจารย์
ประวัติ

| วิดีโอหลายคลิปจากแหล่งข้อมูลภายนอก |
| --- | --- |
 เพลงนครราชบรรเลงในพระพระราชพิธีถวายพระเพลิงพระบรมศพพระบาทสมเด็จพระนโรดม สุรามฤต ที่ยูทูบ
 เพลงชาตินครราช บรรเลงดนตรีเขมรโบราณ พระราชพิธีบรมราชาภิเษกในพระบาทสมเด็จพระบรมนาถ นโรดม สีหมุนี ที่ยูทูบ
 การขับร้องเพลงนครราชและเพลงชาติญี่ปุ่นคิมิงะโยะ ที่ยูทูบ
"นครราช" มีต้นตอจากกวีพื้นเมืองเขมรที่มักขับร้องด้วยจะเป็ยในสมัยโบราณเพื่อเล่าตำนานและพูดถึงเหตุการณ์ล่าสุด
เพลงนครราชเริ่มใช้เป็นครั้งแรกเมื่อ พ.ศ. 2484 ในฐานะเพลงสรรเสริญพระบารมี (Royal anthem) ตั้งแต่กัมพูชาตกในอาณารักขาของฝรั่งเศส ในช่วงแรกนั้นเพลงนครราชมักบรรเลงในโอกาสสำคัญในราชวงศ์เป็นส่วนใหญ่ เพลงนครราชมีทำนองที่คล้ายกับเพลงชาติญี่ปุ่น "คิมิงาโยะ" สันนิษฐานว่าราชสำนักกัมพูชาอาจได้รับแรงบันดาลใจมาจากราชสำนักญี่ปุ่นที่ทั้งสองราชวงศ์มีความเป็นมาที่ยาวนาน ซึ่งทางครูชาวฝรั่งเศสได้ช่วยกันแต่งทำนองขึ้นใหม่และได้รับการปรับเป็นเนื้อร้องภาษาเขมรโดยพระบาทสมเด็จพระนโรดม สุรามฤต เพลงนครราชได้รับการบรรเลงในโอกาสสำคัญ 2 ครั้งได้แก่ พระราชพิธีบรมราชาภิเษกและพระราชพิธีถวายพระเพลิงพระบรมศพของพระบาทสมเด็จพระนโรดม สุรามฤต
เมื่อกัมพูชาได้รับเอกราชจากฝรั่งเศสในปี พ.ศ. 2496 เป็นช่วงราชอาณาจักรกัมพูชาภายใต้การนำของพรรคสังคมราษฎรนิยมของพระนโรดม สีหนุ ในสมัยนี้กัมพูชาได้นำหลักการเชื้อชาตินิยมเขมร นิยมในพระมหากษัตริย์และศาสนาพุทธ ควบคู่ไปกับการใช้สังคมนิยมในความเป็นอยู่และเศรษฐกิจ เพลงนครราชเริ่มใช้เป็นเพลงชาติอย่างเป็นทางการ จึงได้รับการเน้นย้ำอย่างสำคัญในฐานะเพลงชาติของอาณาจักร
ต่อมาใน พ.ศ. 2512 เมื่อนายพลลน นลล้มรัฐบาลของสมเด็จพระนโรดม สีหนุ และสถาปนาสาธารณรัฐเขมรขึ้นแทนที่ เพลงนครราชจึงถูกยกเลิกฐานะของเพลงชาติไป
ต่อมาเมื่อรัฐบาลสาธารณรัฐเขมรล่มสลายในปี พ.ศ. 2518 จนถึงยุคเขมรแดงของพอล พต เนื่องจากพระนโรดม สีหนุได้ทรงร่วมมือกับพรรคคอมมิวนิวนิสต์กัมพูชาทำให้สัญลักษณ์ต่างของระบอบกษัตริย์เขมร ซึ่งรวมถึงเพลงนครราชได้ถูกฟื้นฟูขึ้นมาเป็นระยะเวลาสั้น ๆ จนถึง พ.ศ. 2519 เมื่อเขมรแดงประกาศจัดตั้งรัฐบาลกัมพูชาประชาธิปไตย ได้มีการใช้เพลงสิบเจ็ดเมษามหาโชคชัยเป็นเพลงชาติแทน ส่วนเพลงนครราชถูกยกเลิกฐานะเพลงชาติอีกครั้งต่อเนื่องเป็นเวลานานหลายปี
เมื่อสิ้นสุดยุคเขมรแดงด้วยสาเหตุจากความผันผวนทางการเมืองภายในประเทศ ได้มีการฟื้นฟูราชอาณาจักรกัมพูชาและสถาบันพระมหากษัตริย์อีกครั้ง จนกระทั่งเมื่อมีการจัดตั้งรัฐบาลโดยพรรคฟุนซินเปก (FUNCINPEC) ซึ่งเป็นพรรคการเมืองแนวนิยมกษัตริย์ (นิยมเจ้า) ที่ชนะการเลือกตั้งภายใต้ควบคุมโดยสหประชาชาติใน พ.ศ. 2534 เพลงนครราชก็ได้รับการรับรองเป็นเพลงชาติอีกครั้งมาจนถึงปัจจุบัน
เพลงนครราชได้ถูกบรรเลงด้วยดนตรีพื้นเมืองเขมรโบราณล้วนโดยไม่ใช้เครื่องดนตรีตะวันตกในพระราชพิธีบรมราชาภิเษกในพระบาทสมเด็จพระบรมนาถ นโรดม สีหมุนี พระมหากษัตริย์รัชกาลปัจจุบัน (เสด็จขึ้นครองราชย์เมื่อพระชนมพรรษา 51 พรรษา เดือนตุลาคม พ.ศ. 2547) ซึ่งได้มีการถ่ายทอดสดการบรรเลงเพลงนครราชทางสถานีโทรทัศน์และวิทยุทั่วประเทศ
เนื้อร้องของเพลงนครราชมีอยู่ 3 บท แต่เวลาร้องในประเทศกัมพูชา จะนิยมร้องบทแรกเป็นหลัก สำหรับการออกอากาศผ่านสถานีวิทยุและสถานีโทรทัศน์ในเวลา 07:00 น. และ 17:00 น. ของทุกวัน นั้น จะเป็นรูปแบบขับร้องบทแรก แต่ในบางกรณี เช่น การปิดสถานีประจำวันของบางสถานี จะเป็นรูปแบบขับร้องครบทั้งสามบท
เนื้อร้อง

โปรดทราบ! เนื้อหาในส่วนนี้มีอักษรเขมร จำเป็นต้องใช้ฟอนต์อักษรเขมรในการแสดงผล ท่านสามารถดาวน์โหลดฟอนท์อักษรเขมรได้ ที่นี่ เก็บถาวร 2020-07-05 ที่ เวย์แบ็กแมชชีน
| อักษรเขมร> บทที่ 1 | ถอดอักษร> บทที่ 1 | คำอ่าน> บทที่ 1 | ถ่ายเสียงด้วยอักษรโรมัน> บทที่ 1 |
| --- | --- | --- | --- |
|  សូម​ពួក​ទេព្ដា  រក្សា​មហាក្សត្រ​យើង  ឲ្យ​បាន​រុងរឿង  ដោយ​ជ័យ​មង្គល​សិរី​សួស្តី  យើង​ខ្ញុំ​ព្រះអង្គ  សូម​ជ្រក​ក្រោម​ម្លប់  ព្រះ​បារមី  នៃ​ព្រះ​នរបតី  វង្ស​ក្សត្រា​ដែល​សាង  ប្រាសាទ​ថ្ម  គ្រប់គ្រង​ដែន​ខ្មែរ   បុរាណ​ថ្កើង​ថ្កាន។ |  สูม​พวก​เทพฺฎา  รกฺสา​มหากฺสตฺร​เยิง  อฺโย​บาน​รุงเรือง  โฎย​ชัย​มงฺคล​สิรี​สัวสฺตี  เยิง​ขฺญุ̊​พฺระองฺค  สูม​ชฺรก​กฺโรม​มฺลบ̍  พฺระ​บารมี  ไน​พฺระ​นรบตี  วงฺส​กฺสตฺรา​แฎล​สาง  บฺราสาท​ถฺม  คฺรบ̍คฺรง​แฎน​ขฺแมร  บุราณ​ถฺเกิง​ถฺกานฯ |  โซม ปวก เตฝดา  เรียกซา มฮา กสัต เยิง  ออย บาน รุง เรือง  ดอย เจ็ย ม็องก็อล เซเร็ย ซัวสเด็ย  เยิง ขญม เปรียะฮ์ ออง  โซม ซรก กรอม มลุป  เปรียะฮ์ บารอเม็ย  เน็ย เปรียะฮ์ นอรอบอเด็ย  ว็อง กสัตรา แดล ซาง  ปราสาต ถมอ  กรุป กรอง แดน ขแม็ย  โบะราน ทเกิง ทกานฯ |  Som pouk tepda  rak sa moha khsath yeung  iy ben roung roeung  doy chey monkol srey soursdey  Yeung Khnom preah ang  som chrok Krom molup  preah Baromey  Ney preah Noropdey  vong Khsattra del sang  preah sat thm­r  Kroup Kraung dèn Khmer  borann thkoeung thkann. |
บทที่ 2
|  ប្រាសាទ​សីលា  កំបាំង​កណ្តាល​ព្រៃ  គួរ​ឲ្យ​ស្រមៃ  នឹក​ដល់​យស​ស័ក្តិ​មហា​នគរ  ជាតិ​ខ្មែរ​ដូច​ថ្ម  គង់វង្ស​នៅ​ល្អ  រឹងប៉ឹង​ជំហរ  យើង​សង្ឃឹម​ពរ  ភ័ព្វ​ព្រេង​សំណាង  របស់​កម្ពុជា  មហា​រដ្ឋ​កើត​មាន  យូរ​អង្វែង​ហើយ។ |  บฺราสาท​สีลา  กํบำง​กณฺตาล​พฺไร  ควร​อฺโย​สฺรไม  นึก​ฎล̍​ยส​สักฺติ​มหา​นคร  ชาติ​ขฺแมร​ฎูจ​ถฺม  คง̍วงฺส​เนา​ลฺอ  รึงปึง​ชํหร  เยิง​สงฺฆึม​พร  ภัพฺว​พฺเรง​สํณาง  รบส̍​กมฺพุชา  มหา​รฎฺฐ​เกิต​มาน  ยูร​องฺแวง​เหิยฯ |  ปราสาต เซ็ยลา  ก็อมบัง กอนดาล เปร็ย  กัว ออย ซรอมัย  นึก ดอล ยัวฮ์ ซัก มอฮา เนาะกอ  เจียต ขแม็ย โดว็จ ทมอ  กุง ว็อง นึวฟ์ ลออ  รึง เปิง จุมฮอ  เยิง ซองเคิม ปอ  พวบ เปร็ยง์ ซ็อมนาง  รอบอฮ์ กอมปูเจีย  มอฮา รัต เกิด เมียน  ยู อองแวย์ง เฮยฯ |  Prasath séla  kombang kan dal prey  Kuor oy sr­may  noeuk d­l yuos sak Moha Nokor  Cheat Khmer dauch Thmar  kong vong n­y l­ar  rung peung chom hor.  Yeung sang Khim por  pheap preng samnang  robuos Kampuchea.  Moha r­th koeut mien   you ang veanh hey. |
บทที่ 3
|  គ្រប់​វត្ត​អារាម  ឮ​តែ​សូរ​ស័ព្ទ​ធម៌  សូត្រ​ដោយ​អំណរ  រំឭក​គុណ​ពុទ្ធ​សាសនា  ចូរ​យើង​ជា​អ្នក  ជឿ​ជាក់​ស្មោះ​ស្ម័គ្រ  តាម​បែប​ដូន​តា  គង់​តែ​ទេព្ដា  នឹង​ជួយ​ជ្រោម​ជ្រែង​ផ្គត់ផ្គង់  ប្រយោជន៍​ឲ្យ  ដល់​ប្រទេស​ខ្មែរ  ជា​មហា​នគរ៕ |  คฺรบ̍​วตฺต​อาราม  ฦๅ​แต​สูร​สัพฺท​ธร̲ร̲ม  สูตฺร​โฎย​อํณร  รํฦก​คุณ​พุทฺธ​สาสนา  จูร​เยิง​ชา​อฺนก  เชือ​ชาก̍​เสฺมาะ​สฺมัคฺร  ตาม​แบบ​ฎูน​ตา  คง̍​แต​เทพฺฎา  นึง​ชัวย​ชฺโรม​ชฺแรง​ผฺคต̍ผฺคง̍  บฺรโยชน์​อฺโย  ฎล̍​บฺรเทส​ขฺแมร  ชา​มหา​นคร๚ |  กรุป ว็อต อาราม  ลือ แตย์ โซ ซ็อป เทือร์  โสต ดอย อ็อมนอ  รุมลึก กุน ปุต ซาฮ์ซนา  จอ เยิง เจีย เนีย  เจือ เจีย ซมอฮ์ ซมะ  ตาม แบย์บ โดน ตา   กุง แตย์ เตวดา  นึง จวย โจรม แจรง ปกอต ปกอง  ปรอยอจ ออย   ดัล ประเตฮ์ ขแม็ย  เจีย มอฮา เนาะกอ๚ |  Kroup vath aram  lu tè so sap thoeur  Sot doy am no  rom lik koun poth sasna  Chol yeung chea neak  thioeur thiak smos smak  tam bep donnta  Kong tè thévoda  nùng chuoy chrom chrèng phkot phkang  pra yoch oy  Dol prateah Khmer  chea Moha Nokor. |
คำแปล

| คำปริวรรตภาษาเขมร> บทที่ 1 | คำแปลภาษาไทย> บทที่ 1 | คำอธิบาย> บทที่ 1 |
| --- | --- | --- |
| ๏ สรวมพวกเทพดา  รักษามหากษัตริย์เยิง อวยบานรุ่งเรือง โดยไชยมงคลศรีสวัสดี เยิงขยมพระองค์ สรวมชรอกโซรมมลฺบพระบารมี ในพระนรบดี วงศ์กษัตราเดิลสร้างปราสาทถมอ ครอบครองแดนแขมร์ บุราณเถกิงถกานฯ | ๏ ขอปวงเทพดา รักษามหากษัตริย์เรา ให้ได้รุ่งเรือง โดยชัยมงคลศรีสวัสดี เราข้าพระองค์ ขอจำนงอยู่ใต้มูลพระบารมี ในพระนฤบดี วงศ์กษัตราฐาปนาปราสาทหิน ครอบครองดินแดนเขมร โบราณเถกิงถกลฯ | ขอให้สิ่งศักดิ์สิทธิ์ทั้งหลาย ปกป้องพระมหากษัตริย์ผู้ปกครองประเทศของเรา ให้มีความเจริญรุ่งเรือง มีชัยชนะ มีความเป็นสิริมงคล และมีความสุข ข้าพระพุทธเจ้าทั้งหลาย ขออยู่ภายใต้ร่มพระบารมี แห่งพระมหากษัตริย์ ผู้สืบเชื้อสายปทุมสุริยวงศ์ ที่ทรงสร้างปราสาทหิน ครอบครองดินแดนกัมพูชา ที่มีประวัติศาสตร์ยาวนานและเกรียงไกร |
บทที่ 2
| ๏ ปราสาทศิลา  กำบังกัณดาลไพร ควรอวยสรฺมัย นึกดลยศศักดิ์มหานคร ชาติแขมร์ดุจถมคงวงศ์ เนาลออรึงบึงชํหร เยิงสังคึมพร พบพฺเร็งสำนางรบ่กัมพูชี มหารัฏฐเกิดมี ยูรอังแวงเฮยฯ | ๏ ปราสาทศิลา กำบังกันดาลไพร ควรให้ใจจินต์ ถวิลถึงยศศักดิ์มหานคร ชาติเขมรดุจหินคงวงศ์ เนาลออยืนยงถาวร เราหวังซึ่งพร บุญเพรงวาสนาก่อนกัมพูชา มหารัฐเกิดมีมา ช้านานเฮยฯ | ปราสาทหินที่ทำจากศิลาทั้งหลาย ถูกซ่อนเร้นไว้ท่ามกลางป่า ชวนให้หวนคิดถึงความยิ่งใหญ่ในอดีต ของมหานครอันมีเกียรติยศยิ่ง จักรวรรดิขอม (เขมร) มีความแข็งแกร่งดำรงวงศ์ ลออองค์อยู่คู่แผ่นดินตลอดไป เราหวังคำอำนวยพร (ของสิ่งศักดิ์สิทธิ์) บุญกุศลที่สั่งสมมาของกัมพูชา มหารัฐอันยิ่งใหญ่ถือกำเนิดขึ้น ยืนยาวชั่วกาลนาน |
บทที่ 3
| ๏ ครบวัตอาราม  ฦๅแต่สูรสัพทธรรม สวดโดย​อําณร รลึกคุณพุทธศาสนา จูรเยิงเจียเนียเจือเจียะเสมาะสมัคร ตามแบบฎูนตา คงแต่เทพดา นึงช่วยจโรมแจรงพกอตพกองประโยชนอวย ดลประเทศแขมร์ เจียมหานคร๚ | ๏ ครบวัดอาราม ลือแต่สุรศัพท์ธรรม สวดโดยปีติล้ำ รำลึกคุณพุทธศาสนา จงเราเชื่อเนื้อเชื่อใจเสมอสมัคร ตามแบบหลักโฎนตา คงแต่เทพดา จะมาช่วยค้ำประคองประโยชน์ให้ แด่ประเทศเขมร เป็นมหานคร๚   | วัดวาอารามทุกหนแห่ง มีแต่เสียงบทสรรเสริญพระธรรม สวดมนต์ด้วยความยินดี ระลึกถึงคุณของพระพุทธศาสนา ขอให้เราทุกคนมีความเชื่อ ยึดมั่นในหลักธรรม ตามคำสอนของบรรพบุรุษ เทพยดาเหล่านั้น ย่อมคุ้มครองและกอปรเกื้อประโยชน์สุข แก่ประเทศกัมพูชา เป็นมหานครอันยิ่งใหญ่ |
หมายเหตุ: เทพดา ในบทร้องรวมทั้งเทวดาในศาสนาพุทธและเทวดาในศาสนาพราหมณ์-ฮินดู
| วิดีโอหลายคลิปจากแหล่งข้อมูลภายนอก |
| --- | --- |
 เพลงนครราชบรรเลง (เวอร์ชันโอลิมปิค) ที่ยูทูบ
แหล่งข้อมูลอื่น

เพลงชาติกัมพูชา "นครราช" - (www.nationalanthems.info)
ภาพเนื้อเพลงนครราช (gif) จากสถานทูตกัมพูชาประจำประเทศสหรัฐอเมริกา เก็บถาวร 2006-08-31 ที่ เวย์แบ็กแมชชีน
เนื้อเพลงชาติกัมพูชาและไฟล์เสียง (mp3) ที่ national-anthems.net เก็บถาวร 2006-08-16 ที่ เวย์แบ็กแมชชีน
| ด ค กเพลงชาติกัมพูชา |
| --- | --- | --- |
|  นครราช (ตั้งแต่ ค.ศ. 1941)  มาร์ชสาธารณรัฐเขมร (ค.ศ. 1970-1975)  สิบเจ็ดเมษามหาโชคชัย (ค.ศ. 1975-1979)  เพลงชาติสาธารณรัฐประชาชนกัมพูชา (ค.ศ. 1979-1993)  |  นครราช (ตั้งแต่ ค.ศ. 1941)  มาร์ชสาธารณรัฐเขมร (ค.ศ. 1970-1975)  สิบเจ็ดเมษามหาโชคชัย (ค.ศ. 1975-1979)  เพลงชาติสาธารณรัฐประชาชนกัมพูชา (ค.ศ. 1979-1993)  |  |
ภาคย์ โลหารชุน

| พันเอก นายแพทย์ภาคย์ โลหารชุน ท> ม., ต.ช. |
| --- | --- |


นายแพทย์ใหญ่ หน่วยบัญชาการสงครามพิเศษ
อยู่ในวาระ
เริ่มดำรงตำแหน่ง  พ.ศ. 2562
ผู้บังคับกองพันเสนารักษ์ที่ 3
ดำรงตำแหน่ง 20 พฤศจิกายน พ.ศ. 2557 – พ.ศ. 2562
 
ข้อมูลส่วนบุคคล
เกิด: กรุงเทพมหานคร
คู่สมรส: พญ.จักรีภรณ์ เลิศจรัสศิวิไล
ศิษย์เก่า: วิทยาลัยแพทยศาสตร์พระมงกุฎเกล้า
ยศที่ได้รับการแต่งตั้ง
สังกัด: กองทัพบกไทย
ยศ:  พันเอก

พันเอก นายแพทย์ ภาคย์ โลหารชุน ชื่อเล่น พุฒ เป็นแพทย์ทหาร สังกัด หน่วยบัญชาการสงครามพิเศษ จังหวัดลพบุรี รองโฆษกหน่วยบัญชาการสงครามพิเศษ อดีตผู้บังคับกองพันเสนารักษ์ที่ 3 ค่ายสุรธรรมพิทักษ์ จังหวัดนครราชสีมา ซึ่งได้รับฉายา "หมอที่แกร่งที่สุดในปฐพี" จากการสำเร็จหลักสูตรการทหารในหลายหลักสูตร
และในปี พ.ศ. 2561 จากการทำหน้าที่ช่วยเหลือปฏิบัติการค้นหาและกู้ภัยถ้ำหลวง ส่งผลให้เขาเป็นที่รู้จักในระดับมหาชน รวมถึงได้มีมติจากคณะกรรมการแพทยสภายกให้เขาเป็น"แพทย์ต้นแบบ"
ประวัติ > ชีวิตส่วนตัว

พ.อ. นพ.ภาคย์ โลหารชุน มีบิดามารดาประกอบอาชีพแพทย์ และมีพี่ชาย 1 คนเป็นแพทย์ทหาร ปัจจุบัน เขามีภรรยาคือ พญ.จักรีภรณ์ เลิศจรัสศิวิไล และบุตรชาย 1 คน คือน้องพาวเวอร์
ในวัยเด็ก เขามีตัวละครที่ชื่นชอบคือเค็นชิโร่ จากซีรีส์หมัดเทพเจ้าดาวเหนือ และซูเปอร์ไซย่า จากซีรีส์ดราก้อนบอล นอกจากนี้ ภาคย์ โลหารชุน เป็นแพทย์ที่มีความสามารถในการดำน้ำ
ประวัติ > การศึกษา

พ.อ. นพ.ภาคย์ โลหารชุน สำเร็จการศึกษาจากวิทยาลัยแพทยศาสตร์พระมงกุฎเกล้า รุ่นที่ 23 จากนั้น เขาสำเร็จหลักสูตรทหารถึง 6 หลักสูตร ดังนี้ :
1.หลักสูตรส่งทางอากาศ รุ่นที่ 229 โรงเรียนสงครามพิเศษ กองทัพบก
2.หลักสูตรจู่โจมหรือเสือคาบดาบ (รุ่นทั่วไป) รุ่นที่ 86 โรงเรียนทหารราบ ศูนย์การทหารราบ กองทัพบก
3.หลักสูตรนักทำลายใต้น้ำจู่โจม รุ่นที่ 34 หน่วยบัญชาการสงครามพิเศษทางเรือ กองทัพเรือ
4.หลักสูตรรีคอน รุ่นที่ 38 โรงเรียนนาวิกโยธินกองทัพเรือ
5.หลักสูตรการปฏิบัติการพิเศษ รุ่นที่ 6 (คอมมานโด รุ่นที่ 17 +  PJ รุ่นที่ 9) กองทัพอากาศ
6.เสนาธิการทหารบก ชุดที่ 91 โรงเรียนเสนาธิการทหารบก กองทัพบก
7.หลักสูตรทหารเสือ รุ่นที่ 21 กรมทหารราบที่21 รักษาพระองค์ กองทัพบก
8.หลักสูตรแทรกซึมทางอากาศเบื้องสูงทางยุทธวิธี HAHO รุ่นที่ 19 โรงเรียนสงครามพิเศษ กองทัพบก
9.วิทยาลัยการทัพบก ชุดที่ 69 วิทยาลัยการทัพบก กองทัพบก
การทำงาน

ในปี พ.ศ. 2547 เขาได้เป็นนายแพทย์กองกำลังไทย-อิรัก 976 ผลัดที่ 2 ส่วนในปี พ.ศ. 2549 ทำหน้าที่เป็นนายแพทย์กองกำลังสันติสุขใน 3 จังหวัดชายแดนภาคใต้
พ.ศ. 2561 เขาได้มีส่วนร่วมในปฏิบัติการค้นหาและกู้ภัยถ้ำหลวง ที่อำเภอแม่สาย จังหวัดเชียงราย โดยสามารถส่งทุกคนออกมาได้อย่างปลอดภัย เมื่อเสร็จสิ้นภารกิจ ภาคย์ โลหารชุน เป็นผู้ดำน้ำออกมาเป็นคนสุดท้าย
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2559 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2558 –  เหรียญราชการชายแดน (ช.ด.)
แหล่งข้อมูลอี่น

(
info/dl
)
ไฟล์เสียงนี้ถูกสร้างขึ้นจากรุ่นของบทความ "" เมื่อวันที่ 21 มีนาคม พ.ศ. 2562  และอาจไม่ใช่การแก้ไขล่าสุด (วิธีใช้เสียง)
วิกิมีเดียคอมมอนส์มีสื่อเกี่ยวกับ ภาคย์ โลหารชุน
Thailand cave rescue sparks celebration of 'mission impossible' - The Guardian (อังกฤษ)
Cave rescue: The divers who got the Thai boys out - BBC News (อังกฤษ)
noicon
บทความเสียงวิกิพีเดีย
เครื่องราชอิสริยาภรณ์ดาวขั้วโลก

| เครื่องราชอิสริยาภรณ์ดาวขั้วโลก |
| --- | --- |

ประเภท: อิสริยาภรณ์ห้าชั้น
วันสถาปนา: พ.ศ. 2291
ประเทศ:  สวีเดน
ผู้สมควรได้รับ: ผู้กระทำคุณประโยชน์แก่ประเทศสวีเดนทั้งชาวสวีเดนและชาวต่างประเทศ
สถานะ: ยังมีการมอบ
ประธาน: พระมหากษัตริย์สวีเดน
ลำดับเกียรติ
สูงกว่า: เครื่องราชอิสริยาภรณ์ดาบ
รองมา: เครื่องราชอิสริยาภรณ์วาซา
เครื่องราชอิสริยาภรณ์ดาวขั้วโลก (สวีเดน: Nordstjärneorden, อังกฤษ: Order of the Polar Star) เป็นเครื่องราชอิสริยาภรณ์ของประเทศสวีเดน สร้างขึ้นในปี พ.ศ. 2291 โดยพระเจ้าเฟรเดอริกที่ 1 แห่งสวีเดน ซึ่งสร้างมาพร้อมกันกับเครื่องราชอิสริยาภรณ์ดาบและเครื่องราชอิสริยาภรณ์เซราฟีม
เครื่องราชอิสริยาภรณ์นี้มอบให้กับชาวสวีเดนและชาวต่างประเทศที่อุทิศให้กับวิทยาศาสตร์ วรรณกรรม การศึกษา และการกระทำคุณความดีอื่นๆ อันเป็นประโยชน์อย่างยิ่งยวดต่อประเทศวสีเดนและชาวสวีเดน ซึ่งมอบให้กับชาวสวีเดนมาจนกระทั่ง พ.ศ. 2518 เครื่องราชอิสริยาภรณ์นี้มิได้มอบให้กับชาวสวีเดน แต่มอบให้กับชาวต่างประเทศเสียส่วนใหญ่ โดยเฉพาะอย่างยิ่งสมาชิกราชวงศ์ หรือบุคคลสำคัญจากต่างประเทศ (อาทิ นายกรัฐมนตรีหรือรัฐมนตรี) และมอบให้กับสมาชิกราชวงศ์ของสวีเดนที่ไม่ได้รับเครื่องราชอิสริยาภรณ์เซราฟีม จนกระทั่งใน พ.ศ. 2562 รัฐสภาสวีเดนได้มีมติแก้ไขพระราชบัญญัติเครื่องราชอิสริยาภรณ์ของสวีเดนใหม่ และนำเครื่องราชอิสริยาภรณ์นี้มามอบให้แก่ชาวสวีเดนอีกครั้ง
คำขวัญของเครื่องราชอิสริยาภรณ์นี้คือ "เนสคิตออกัสซึม" เดิมมีทั้งสิ้น 4 ชั้น และใช้แพรแถบแบบสีดำ จนกระทั่ง พ.ศ. 2518 ได้เปลี่ยนมาใช้แพรแถบสีฟ้าขนาบด้วยแถบสีเหลืองทั้งสองข้างซึ่งเป็นสีของธงชาติประเทศสวีเดนและเพิ่มขึ้นมาเป็น 5 ชั้น
ลำดับชั้น

เครื่องราชอิสริยาภรณ์นี้มีทั้งสิ้น 5 ชั้น ได้แก่
ชั้นประถมาภรณ์ (KmstkNO)
ชั้นทวีตริตาภรณ์ (KNO1kl)
ชั้นตริตาภรณ์ (KNO)
ชั้นจตุรถาภรณ์ (RNO1kl)
ชั้นเบญจมาภรณ์หรือชั้นสมาชิก (RNO1kl)
ลำดับชั้น > แพรแถบย่อ

| ค> ศ. 1748 - 1975 และ ตั้งแต่ปี ค.ศ. 2023 |
| --- | --- | --- | --- | --- |
|  Kommendör med stora korset (KmstkNO) |  Kommendör av 1. klass (KNO1kl) |  Kommendör (KNO) |  Riddare av 1. klass (RNO1kl) |  Riddare (RNO) |
ค.ศ. 1975 - 2023
|  ชั้นประถมาภรณ์ |  ชั้นทวีตริตาภรณ์ |  ชั้นตริตาภรณ์ |  ชั้นจตุรถาภรณ์ |  ชั้นเบญจมาภรณ์ |
สมาชิกอิสริยาภรณ์ที่มีชื่อเสียง

มาฮาดีร์ บิน โมฮามัด อดีตนายกรัฐมนตรีมาเลเซีย
ฮุน เซน อดีตนายกรัฐมนตรีกัมพูชา
ม.ร.ว.คึกฤทธิ์ ปราโมช นายกรัฐมนตรีไทย คนที่ 13
อานันท์ ปันยารชุน นายกรัฐมนตรี คนที่ 18
ทักษิณ ชินวัตร นายกรัฐมนตรีไทย คนที่ 23
พล.อ.เปรม ติณสูลานนท์ อดีตผู้สำเร็จราชการแทนพระองค์ ประธานองคมนตรี และ นายกรัฐมนตรีไทย คนที่ 16
พล.อ. สุรยุทธ์ จุลานนท์ ประธานองคมนตรีและนายกรัฐมนตรี คนที่ 24
แก้วขวัญ วัชโรทัย อดีตเลขาธิการพระราชวังของไทย
สุรเกียรติ์ เสถียรไทย อดีต รองนายกรัฐมนตรี และ รัฐมนตรีว่าการกระทรวงการต่างประเทศของไทย
จอมพล ถนอม กิตติขจร นายกรัฐมนตรีไทย   คนที่ 10
แหล่งข้อมูลอื่น

Swedish Royal Court: Orders and medals เก็บถาวร 2011-05-29 ที่ เวย์แบ็กแมชชีน
วัดหนองนกไข่

| วัดหนองนกไข่ |
| --- | --- |

ที่ตั้ง: ตำบลหนองนกไข่ อำเภอกระทุ่มแบน จังหวัดสมุทรสาคร
ประเภท: วัดราษฎร์
นิกาย: มหานิกาย
เจ้าอาวาส: พระครูคุณาภรณ์
 สถานีย่อยพระพุทธศาสนา
วัดหนองนกไข่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองนกไข่ อำเภอกระทุ่มแบน จังหวัดสมุทรสาคร ที่ดินตั้งวัดมีเนื้อที่ 23 ไร่  มีที่ธรณีสงฆ์ จำนวน 4 แปลง เนื้อที่ 22 ไร่ 5 งาน 7 ตารางวา
วัดหนองนกไข่ตั้งเมื่อวันที่ 24 ตุลาคม พ.ศ. 2505 โดยมีนายแก้ว และนางตองศรีจินดา เป็นผู้บริจาคที่ดินจำนวน 23 ไร่ และมีนายพะยอม หลานชายนายแก้ว เป็นผู้ดำเนินการขออนุญาตสร้างวัดและตั้งวัด เดิมที่ตั้งของตำบลหนองนกไข่มีพื้นที่ส่วนใหญ่เป็นหนองน้ำ มีนกต่าง ๆ มาหากินและอาศัยอยู่ จนออกไข่ออกลูกออกหลานเป็นจำนวนมาก จึงตั้งชื่อวัดว่า "วัดหนองนกไข่" ให้สอดคล้องกับภูมิประเทศตามธรรมชาติของท้องถิ่น วัดได้รับพระราชทานวิสุงคามสีมา เมื่อวันที่ 14 มีนาคม พ.ศ. 2510 เขตวิสุงคามสีมา กว้าง 40 เมตร ยาว 80 เมตร ด้านการศึกษา มีศูนย์อบรมเด็กก่อนเกณฑ์ในวัด เปิดสอนเมื่อ พ.ศ. 2542
อาคารเสนาสนะประกอบด้วย อุโบสถกว้าง 17.50 เมตร ยาว 48 เมตร สร้างเมื่อ พ.ศ. 2511 เป็นอาคารคอนกรีตเสริมเหล็ก ศาลาการเปรียญกว้าง 33 เมตร ยาว 42 เมตร สร้างเมื่อ พ.ศ. 2535 เป็นอาคารคอนกรีตเสริมเหล็ก 2 ชั้น ทรงจัตุรมุข หอสวดมนต์กว้าง 10 เมตร ยาว 25 เมตร สร้างเมื่อ พ.ศ. 2536 เป็นอาคารคอนกรีตเสริมเหล็ก 2 ชั้น กุฏิสงฆ์ จำนวน 2 หลัง เป็นอาคารไม้ 1 หลัง และตึก 1 หลัง ศาลาอเนกประสงค์ กว้าง 16.50 เมตร ยาว 50 เมตร สร้างเมื่อ พ.ศ. 2528 เป็นอาคารคอนกรีตเสริมเหล็ก นอกจากนี้ยังมี หอพระ หอระฆัง ศาลาเจ้าแม่กวนอิม และวิหารสี่ทหารเสือ ปูชนียวัตถุมีพระประธานประจำอุโบสถ พระพุทธชินราชจำลอง ขนาดหน้าตักกว้าง 89 นิ้ว อนุสาวรีย์สมเด็จพระเจ้าตากสินขนาดเท่าองค์จริง ประดิษฐานอยู่ที่ลานวัด พระสีวลีสูง 6 เมตร สร้างเมื่อ พ.ศ. 2536 รูปเจ้าแม่กวนอิมสูง 6 เมตร สร้างเมื่อ พ.ศ. 2538
รายนามเจ้าอาวาส

พระครูสาครปัญญาคุณ
พระอธิการสมชาย ธมมกาโม
พระครูคุณาภรณ์
ประเทศนาอูรูในโอลิมปิกฤดูร้อน

ประเทศนาอูรูในโอลิมปิก
ระวิ โหลทอง

ระวิ โหลทอง (เกิดเมื่อวันที่ 8 มีนาคม พ.ศ. 2485) เป็นนักธุรกิจสื่อมวลชนและกีฬา ผู้ก่อตั้งบริษัท สยามสปอร์ตซินดิเคท จำกัด (มหาชน) ซึ่งริเริ่มนำเสนอกีฬาฟุตบอลอังกฤษในประเทศไทย และขยายไปสู่ฟุตบอลลีกดังของโลก เช่น เซเรียอา ของอิตาลี, บุนเดิสลีกาของเยอรมนี และ ลาลิกาของสเปน ระวิเริ่มงานจากการเป็นผู้สื่อข่าวกีฬาของหนังสือพิมพ์ไทยรัฐ ตำแหน่งสุดท้ายเป็นหัวหน้าข่าวกีฬา ก่อนจะลาออกตั้งแต่ พ.ศ. 2516 เพื่อทำธุรกิจหนังสือพิมพ์กีฬาของตัวเอง ต่อมาในปี พ.ศ. 2539 ระวิเป็นผู้เสนอให้ปรับปรุงระบบการแข่งขันฟุตบอลในประเทศไทย ให้เทียบเท่ามาตรฐานสากล โดยร่วมกับสมาคมฟุตบอลแห่งประเทศไทย ก่อตั้งการแข่งขันระบบลีกสูงสุดในชื่อ ไทยลีก ปัจจุบันระวิดำรงตำแหน่งประธานที่ปรึกษาของสโมสรฟุตบอลเมืองทอง ยูไนเต็ด
ชีวิตส่วนตัว

ระวิ สมรสกับสมลักษณ์ โหลทอง มีบุตร 2 คน คือ วิลักษณ์ โหลทอง และ วรรคสร โหลทอง
คู่คูเปอร์

คู่คูเปอร์ (Cooper pair) กลไกของการเกิดสภาพนำยวดยิ่งเกิดจากการดึงดูดกันของอิเล็กตรอนสองตัวภายใต้เงื่อนไขที่เหมาะสม โดยอันตรกิริยาแบบดึงดูดระหว่างอิเล็กตรอนสองตัวภายในตัวนำยวดยิ่ง อาศัยโฟนอนเป็นสื่อกลางในการจับคู่อิเล็กตรอน โดยอิเล็กตรอนที่สามารถจะจับคู่กันได้จะต้องมีโมเมนตัมและสปินตรงข้ามกัน  ในฟิสิกส์สสารอัดแน่น (condensed matter physics) , คู่คูเปอร์หรือคู่ BCS คือคู่ของอิเล็กตรอน (หรือเฟอร์มิออนอื่น ๆ ) ที่ถูกยึดเหนี่ยวเข้าด้วยกันที่อุณหภูมิต่ำในลักษณะที่มีความแน่นอน ผู้ที่ได้อธิบายในเรื่องนี้ไว้เป็นคนแรกในปี ค.ศ. 1956 โดยนักฟิสิกส์ชาวอเมริกันชื่อ ลีออน คูเปอร์ (Leon Cooper)  คูเปอร์แสดงให้เห็นว่าการดึงดูดขนาดเล็กโดยพลการระหว่างอิเล็กตรอนในโลหะสามารถก่อให้เกิดสถานะจับคู่ของอิเล็กตรอนที่มีพลังงานต่ำกว่าระดับพลังงานแฟร์มี